Жоба

ҚАЗАҚСТАН РЕСПУБЛИКАСЫНЫҢ

ЗАҢЫ

**Қазақстан Республикасының кейбір заңнамалық актілеріне еңбек даулары мен жанжалдарын шешу тәртібін оңайлату бойынша өзгерістер мен толықтырулар енгізу туралы**

1-бап. Қазақстан Республикасының мына заңнамалық актілеріне өзгерістер мен толықтырулар енгізілсін:

1. 2015 жылғы 23 қарашадағы Қазақстан Республикасының Еңбек кодексіне:

1) 23-баптың 2-тармағының 6) тармақшасында «ұжымдық шартпен,» деген сөздерден кейін «Келісу комиссиясының жұмысы туралы келісіммен,» деген сөздермен толықтырылсын;

2)  159-бапта:

1-тармақта:

екінші бөлік «мемлекеттік және құқық қорғау органдарының қызметкерлеріне, мемлекеттік қызметшілерге,» деген сөздерден кейін «, жұмыскерлерінің саны он бес адамнан аспайтын микрокәсіпкерлік, коммерциялық емес ұйым субъектілеріне, үй жұмыскерлеріне» деген сөздермен толықтырылсын;

2-тармақта:

бірінші бөліктегі «жұмыс беруші» деген сөздер «жұмыс беруші өкілдері» деген сөздермен ауыстырылсын;

екінші бөлік «Ұжымдық шартта ұйымның» деген сөздерден кейін «филиалдарында, өкілдіктерінде және» деген сөздермен толықтырылсын;

3-тармақ мынадай редакцияда жазылсын:

«Келісу комиссиясын құру үшін жұмыс беруші мен жұмыскерлердің өкілдері арасында Келісу комиссиясының жұмысы туралы келісімге не ұжымдық шартқа қол қойылады, онда тараптардың келісімімен келісу комиссиясы мүшелерінің сандық құрамы, келісу комиссиясы мүшелерінің арасынан комиссия Төрағасын сайлау және хатшысын сайлау тәртібі, келісу комиссиясына өтініш беру тәртібі, келісу комиссиясы жұмысының тәртібі мен регламенті, келісу комиссиясы шешімінің мазмұны мен оны қабылдау тәртібі, келісу комиссиясы мүшелерінің өкілеттік мерзімі, келісу комиссиясының мүшелеріне кепілдіктер беру туралы мәселе және келісу комиссиясының жұмысын ұйымдастыру жөніндегі өзге де мәселелер айқындалады.

Келісу комиссиясының отырысын ақпараттық-коммуникациялық технологияларды қолдана отырып өткізуге жол беріледі. Мұндай жағдайда, келісу комиссиясы мүшелерінің және өзге де тұлғалардың қатысуы электрондық цифрлық қолтаңбамен немесе өзге де электрондық тәсілмен расталады, бұл ретте жұмыс беруші отырыс жазбасын сақтап, авторизациялау, сәйкестендіру қамтамасыз етіледі.»;

4-тармақ мынадай мазмұндағы үшінші және төртінші бөліктермен толықтырылсын:

«Өтініш берушінің келісу комиссиясына бұрын берілген өтінішін комиссия шешімі шығарылғанға дейін кез келген уақытта комиссия хатшысын кері қайтарып алу туралы жазбаша хабардар ете отырып, кері қайтарып алуға құқығы бар.

Бұрын еңбек қатынастарында болған адам келісу комиссиясында өзінің мүдделерін білдіру құқығын кәсіподақ органдарына, жұмыскерлердің сайланбалы өкілдеріне жазбаша өтінішпен беруге құқылы.»;

5-тармақ мынадай мазмұндағы еекінші, үшінші, төртінші, бесінші және алтыншы бөліктермен толықтырылсын:

«Келісу комиссиясын, егер тараптар ұжымдық шартта не Келісу комиссиясының жұмысы туралы келісімде өзгеше айқындамаса, жұмыс берушінің өкілдері мен жұмыскерлер өкілдері арасынан ротациялық негізде екі жыл мерзімділікпен комиссия мүшелері сайлайтын төраға басқарады.

Келісу комиссиясының отырысы мен шешімі, егер жеке еңбек дауын қарау кезінде оған жұмыскерлер өкілдері мен жұмыс беруші өкілдерінің тарапынан мүшелердің тең санын сақтай отырып, комиссия мүшелерінің тең саны қатысса, құқықты болып табылады. Дауыс беру кезінде комиссияның әрбір мүшесі бір дауысқа ие болады.

Келісу комиссиясы мүшелерінің дауыстары тең бөлінген кезде төрағаның дауысы шешуші болып табылады. Шешім уәжді болуға, жазбаша нысанда жазылуға және оған келісу комиссиясының Төрағасы мен хатшысы қол қоюға тиіс.

Келісу комиссиясының шешімі жұмыс беруші, жұмыскерлер және бұрын еңбек қатынастарында болған адамдар үшін міндетті болып табылады.

Келісу комиссиясының мүшелері жеке еңбек дауын қарау уақытында жалақысы сақтала отырып, еңбек міндеттерін орындаудан босатылады.»;

6-тармақ мынадай редакцияда жазылсын:

«6. Келісу комиссиясының шешімі, жұмысқа қайта алу туралы дауды қоспағанда, онда белгіленген мерзімде, бірақ келісу комиссиясының шешімі шыққан күннен бастап бір айдан кеш емес мерзімде орындалуға тиіс.

Комиссияның шешімі бойынша жұмыс берушіден өндіріп алынған сомалар өтініш берушіге комиссия шешімі шығарылғаннан кейін таяудағы айда жалақы төлеу үшін белгіленген мерзімде төленеді.»;

7-тармақ мынадай редакцияда жазылсын:

«7. Келісу комиссиясының шешімі өзі белгілеген мерзімде орындалмаған не мәселелер реттелмеген жағдайда, жұмыскер немесе бұрын еңбек қатынастарында болған адам не жұмыс беруші сотқа жүгінуге құқылы.»;

3) 160-баптың 2) тармақшасы «жұмыскер» деген сөзден кейін «, оның ішінде бұрын еңбек қатынастарында болған жұмыскер» деген сөздермен толықтырылсын;

4) 164-бапта:

2-тармақтың төртінші бөлігі мынадай редакцияда жазылсын:

«Жұмыскерлер жиналысының (конференциясының) шешімі, егер олар ұсынған талаптарды қатысушылардың жартысынан астамы қолдап дауыс берсе, қабылданды деп есептеледі. Жұмыскерлер жиналысын (конференциясын) өткізу мүмкін болмаған кезде жұмыскерлердің өкілді органының өзі ұсынған талаптарын қолдауға жұмыскерлердің жартысынан астамының қолтаңбасын жинап, өз шешімін бекітуге құқығы бар.»;

5-тармақ мынадай редакцияда жазылсын:

«5. Жұмыс беруші, жұмыс берушілер бірлестігі (қауымдастығы, одағы) жұмыскерлердің жиналысын (конференциясын) өткізу үшін үй-жай беруге және қажетті жағдайлар жасауға міндетті және оны өткізуге кедергі жасауға құқығы жоқ.»;

5) 166-бапта:

2-тармақ «құрамына мемлекеттік еңбек инспекторы» деген сөздерден кейін «, әлеуметтік әріптестік пен әлеуметтік және еңбек қатынастарын реттеу жөніндегі үшжақты комиссияның өкілдері» деген сөздермен толықтырылсын;

мынадай мазмұндағы 5-1-тармақпен толықтырылсын:

«Ұжымдық еңбек дауын еңбек төрелігі қараған кезеңде жұмыскерлер бір рет сағаттық ескерту ереуілін өткізуі мүмкін, ол туралы жұмыс берушіге 3 жұмыс күнінен кешіктірілмей жазбаша нысанда ескертілуге тиіс.»;

6) 170-баптың 5-тармағының 1) тармақшасы мынадай редакцияда жазылсын:

«1) жұмыскерлердің осы Кодекстің 164-бабының 3-тармағына сәйкес ресімделген талаптарын алған күннен бастап дереу ұжымдық еңбек дауының туындағаны туралы, ол түпкілікті шешілгенге дейін ахуал туралы кейіннен апта сайын хабардар ете отырып, еңбек инспекциясы жөніндегі жергілікті органды хабардар етуге;»;

7) 171-бапта:

1-тармақ мынадай мазмұндағы екінші бөлікпен толықтырылсын:

«Егер ұйымда кәсіптік одақтар мен сайланбалы өкілдер жұмыскерлердің мүдделерін білдіретін болса, онда ереуіл өткізу туралы шешімді олар құрған бірыңғай өкілді орган қабылдайды.»;

2-тармақтың үшінші бөлігі мынадай редакцияда жазылсын:

«Конференция, егер оған хаттамалық шешімдерге сәйкес жұмыскерлер сайлаған делегаттардың жартысынан астамы қатысса, құқықты деп танылады.»;

8) 175-бап мынадай мазмұндағы 3-тармақпен толықтырылсын:

«3. Қазақстан Республикасының заңнамасында белгіленген тәртіпке сәйкес ұйымдастырылған ереуілге қатысатын жұмыскерлерді ауыстыруға жол берілмейді.»;

9) 176-баптың 3-тармағы мынадай мазмұндағы екінші бөлікпен толықтырылсын:

«Сот кәсіподақтар ұйымдастырған ереуілді заңсыз деп таныған жағдайда, «Қоғамдық бірлестіктер туралы» Қазақстан Республикасының Заңына сәйкес облыстардың, республикалық маңызы бар қалалардың, астананың жергілікті атқарушы органдарының өтініші бойынша оларды тіркеген органдар мәліметтерінің негізінде оның қызметін сот тәртібімен үш айдан алты айға дейінгі мерзімге тоқтата тұруға әкеп соғады.».

2. «Кәсiптiк одақтар туралы» 2014 жылғы 27 маусымындағы Қазақстан Республикасының Заңына:

17-баптың 5) тармақшасы мынадай редакцияда жазылсын:

«5) кәсіподақ мүшелері арасында олардың құқықтық сауаттылығын арттыру, оның ішінде Қазақстан Республикасы еңбек заңнамасының негіздері, келіссөздер жүргізу дағдыларын дамыту және еңбек дауларында консенсусқа қол жеткізу бойынша түсіндіру жұмыстарын жүргізуге, сондай-ақ ұжымдық шарттың, Келісу комиссиясының жұмысы туралы келісімнің ережелерін түсіндіруге;».

2-бап. Осы Заң алғашқы ресми жарияланған күнінен кейін күнтізбелік он күн өткен соң қолданысқа енгізіледі.

**Қазақстан Республикасының**

**Президенті**